cyanic-selkie/wikianc huggingface dataset:
Լիբանանի պատմություն
Նորագույն շրջան
Երկրորդ համաշխարհային պատերազմի սկզբին Լիբանանում մտցվեց արտակարգ դրություն։ Ֆրանսիայի կապիտուլյացիայից հետո երկիրը փաստորեն անցավ առանցքի երկրների վերահսկողության ներքո։ Բայց 1941 թվականի հունիսի 8-ին Լիբանան մտան Անգլիայի և «Ազատ (մարտնչող) Ֆրանսիայի» զորքերը։ 1941 թվականի նոյեմբերի 26-ին հայտարարվեց ֆրանսիական մանդատը վերացնելու և Լիբանանին անկախություն տալու մասին։ Սակայն ֆրանսիական իշխանություններն իրենց խոստումը չկատարեցին և պահպանեցին կառավարման նախկին ձևը։ Ուստի և 1941-1943 թվականին ծավալվեց ազգային-ազատագրական պայքար հանուն Լիբանանի անկախության, որի ճնշման տակ Ֆրանսիան հարկադրված գիչեց։ 1943 թվականի օգոստոսի 29-ին և սեպտեմբերի 4-ին առաջին անգամ անցկացվեցին ընարություններ։ Լիբանանի առաջին պրեզիդենա Բիշարա ալ-Խուրին և պրեմիեր մինիստր Ռիադ աս-Սոլհը կնքեցին միջհամայնքային բանավոր «Ազգային ուխտը», ըստ որի Լիբանանը պետք է լիներ անկախ արաբ, չեզոք պետություն՝։ Վարչակառավարման բոլոր պաշտոնները պետք է բաժանվեին ըստ համայնքների թվաքանակային փոխհարաբերության (պրեզիդենտը՝ մարոնական, պրեմիեր մինիստրը՝ սուննի, պառլամենտի նախագահը՝ շիի, արտաքին գործերի մինիստրը՝ հույն ուղղափառ, պաշտպանության մինիստրը՝ դրուզ են), իսկ պառլամենտում քրիստոնյաների և մուսուլմանների թիվը պետք է լիներ 6/5 հարաբերությամբ, ըստ որում, 55 դեպուտատի դեպքում՝ 30 քրիստոնյաներից 2-ը՝ հայ։
1943 թվականի նոյեմբերի 8-ին պառլամենտը սահմանադրությունից վերացրեց ֆրանսիական մանդատային տիրապետությանը վերաբերող՝ երկրի ինքնիշխանությունը սահմանափակող հոդվածները։ Ի պատասխան ֆրանսիական իշխանությունները ձերբակալեցին երկրի ղեկավարներին, արձակեցին պառլամենտը և հայտարարեցին սահմանադրության գործողությունը դադարեցնելու մասին։ Գաղութարարների դեմ ծավալվեց ժողովրդական զինված պայքար, որը ղեկավարում էր հայրենասիրական ճակատը՝ «Ազգային համագումարը»։ Նրա կազմում իրենց ներկայացուցիչներն ունեին նաև հայ կոմունիստներն ու մյուս դեմոկրատները։ Չկարողանալով ճնշել համազգային զինված ապստամբությունը, ինչպես նաև ԱՄՆ-ի ու Անգլիայի ճնշմամբ (նրանք «անկախություն» պաշտպանության քողի տակ ձգտում էին Ֆրանսիային դուրս մղել Լ֊իբանանից և գրավել նրա տեղը) ֆրանսիական վարչությունը 1943 թվականի նոյեմբերի 22-ին վերականգնեց Լիբանանի օրինական իշխանությունը։ Այդ օրը համարվում է Լիբանանի ազգային տոնը՝ Անկախության օր։ Նոյեմբերի 24-ին Ֆրանսիան ճանաչեց սահմանադրության մեջ կատարված փոփոխությունները։ Լիբանանի դիվանագիտական հարաբերություններ հաստատեց ԽՍՀՄ-ի հետ (1944] թվական]ի օգոստոսին), պատերազմ հայտարարեց [[Գերմանիային ու Ճապոնիային (1945 թվականի փետրվարին), դարձավ Արաբական երկրների լիգայի, ապա ՄԱԿ-ի անդամ, երկրից դուրս բերվեցին օտարերկրյա զորքերը (1946 թվականի դեկտեմբերին)։ Ստեղծվեցին ազգային կապիտալին պատկանող խոշոր ձեռնարկություններ և բանկեր, օտարապատկան մի շարք ծառայություններ (երկաթուղային, էլեկտրամատակարարման և այլն) հատուցմամբ ազգայնացվեցին։ Դրա հետ միասին օտարերկրյա մոնոպոլիաները պահպանում էին տիրապետող դիրքերը Լիբանանի տնտեսության մեջ, ուժեղացավ ԱՄՆ-ի տնտեսական ու քաղաքական ներթափանցումը Լիբանանում։ Այդ բոլորը հարուցեց ժողովրդական զանգվածների դժգոհությունը, պառլամենտում առաջացավ ընդդիմություն պրեզիդենտի դեմ։ 1952 թվականի սեպտեմբերին պրեզիդենտ Բիշարա ալ-Խուրին հեռացվեց իշխանությունից։ Նոր պրեզիդենտ Քամիլ Շամունը, նախընտրական խոստումներին հակառակ, վարում էր արևմտյան տերություններին մերձենալու քաղաքականություն։
1958 թվականին կազմված առաջադիմական կուսակցությունների և գործիչների Ազգային միացյալ ճակատը պահանջեց ներքին և արտաքին քաղաքական ուղու վերափոխում։ Քալիմ Շամունի բացահայտ պրոամերիկյան և հակաժողովրդական կուրսը հանգեցրեց համաժողովրդական քաղաքական գործադուլի (1958 թվականի մայիսին), որը վերածեց զինվորական ապստամբության։ Պրեզիդենտ Քամիլ Շամունը հուլիսի 14-ին դիմեց ԱՄՆ-ի օգնությանը։ ԱՄՆ-ի ինտերվենցիան չփրկեց Շամունի վարչակարգը։ Նա հրաժարվեց։ Սեպտեմբերին պրեզիդենտ ընտրվեց բանակի գլխավոր հրամանատար, գեներալ Ֆուադ Շիհաբը, իսկ ամերիկյան զորքերը հոկտեմբերի 25-ին դուրս եկան երկրից։ Իրականացվեցին ազգային տնտեսությունն ամրապնդող ու ժողովրդի կենսապայմանները բարելավող սոցիալական միջոցառումներ։ 1964 թվականին պրեզիդենտ ընտրված Շարլ Հելուի օրոք շարունակվեց դրական չեզոքության քաղաքականությունը։ 1967 թվականի հունիսին Լիբանանի կառավարությունը դատապարտեց իսրայելական հարձակումը, իսկ 1968 թվականին Պաղեստինի Դիմադրության շարժմանը Լիբանանի հարավում ազատ գործելու իրավունք տվեց։ 1970 թվականին օրինականացվեց Լիբանանի կոմունիստական կուսակցության գործունեությունը։ Այդ քաղաքականությունից դժգոհ ԱՄՆ-ի դրդմամբ Իսրայելը Լիբանանի դեմ ձեռնարկեց ռազմական գործողություններ։ Երկրի ներսում գլուխ բարձրացրին Քամիլ Շամունի ազգային-լիբերալ և Պ. Ժմայելի քաթաիբ կուսակցությունների աջ ծայրահեղականները՝ պահանջելով ճնշել հայրենասիրական կազմակերպությունների գործունեությունը և Լիբանանից արտաքսել պաղեստինցի գաղթականներին։ Աջերի մկրտումների դեմ հանդես եկավ Ազգային հայրենասիրական ուժերի ճակատը, որի հիմքը առաջադիմական սոցիալիստական և կոմունիստական կուսակցություններն էին։ Ազգային ճակատը ղեկավարում էր քաղաքական հայտնի գործիչ, գրող և փիլիսոփա Քամիլ Ջումբլատը։
1970 թվականի սեպտեմբերին պրեզիդենտ ընտրվեց Սուլեյման Ֆրանջիեն, որը աստիճանաբար անցավ աջերի քաղաքական կուրսի պաշտպանության դիրքերը։ 1973 թվականին Լիբանանի բանակը, մարոնական հետադեմ բարձրաստիճան սպաների ղեկավարությամբ, ռազմական գործողություններ ձեռնարկեց Պաղեստինի Դիմադրության շարժման դեմ, սակայն կոնֆլիկտի հետագա սրումը կանխվեց։ Ամերիկյան իմպերիալիզմի, սիոնիզմի և արաբական ռեակցիայի թելադրանքով ու օժանդակությամբ Լիբանանի աջ խմբավորումները 1975 թվականին հրահրեցին քաղաքացիական պատերազմ, որը տասնյակ հազարավոր զոհեր և նյութական ծանրագույն վնասներ պատճառեց Լիբանանի ժողովրդին։
Կատեգորիա:Լիբանանի պատմություն
Լյուքսեմբուրգի ֆուտբոլի առաջնություն 2008-2009
Լյուքսեմբուրգի ֆուտբոլի առաջնություն 2008-2009, Լյուքսեմբուրգ ի 95-րդ ֆուտբոլի առաջնությունը։ Մրցաշարի չեմպիոն է դարձել «Ֆ91 Դյուդելանժը»։ Մրցաշարին մասնակցել է 14 թիմ։ Մրցաշարը տեղի է ունեցել 2008 թվականի օգոստոսի 2-ից մինչև 2009 թվականի մայիսի 24-ը։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Թուրքիայի անկախության պատերազմ
Թուրքիայի անկախության պատերազմ (Kurtuluş Savaşı), Մուստաֆա Քեմալի գլխավորությամբ թուրքերի մղած պատերազմը ընդդեմ Հունաստանի, Հայաստանի, Ֆրանսիայի, Անգլիայի և Իտալիայի ինտերվենցիայի։
Պատերազմը սկսվել է 1919 թվականի մայիսին, այն բանից հետո, երբ հունական զորքերը գրավեցին Օսմանյան Թուրքիայի մաս կազմող Իզմիր քաղաքը։ 1919-1923 թվականները տևած պատերազմն ավարտվել է Լոզանի հաշտության պայմանագրով։
Նախապատմություն
Առաջին աշխարհամարտին Օսմանյան Թուրքիան մասնակցել է որպես Գերմանիայի կողմնակից։ Պատերազմն ավարտվեց քառյակ դաշինքի երկրների խայտառակ պարտությամբ, որն էլ թուրքական կառավարության համար իսկական աղետ էր։
1918 թվականի հոկտեմբերի 13-ին Հունաստանի Մուդրոս նավահանգստային քաղաքում Օսմանյան Թուրքիայի և Անտանտի երկրների միջև կնքվեց հաշտության պայմանագիր, որն էլ ազդարարեց Թուրքիայի զինաթափումը։ Փաստացիորեն Առաջին աշխարհամարտը ավարտվեց Թուրքիայի համար։
Պատերազմի սկիզբ
1919 թվականի մայիսի 15-ին հունական զորքերը շարժվեցին դեպի փոքրասիական խոշորագույն Զմյուռնիա քաղաք, որին թուրքերը անվանում էին Իզմիր։ Հունաբնակ այս քաղաքի հույն բնակիչները միանալով հունական ազատարար բանակին կարողացան ռազմակալել և վերահսկողություն ստեղծել քաղաքում։
Շուտով Թուրքիան սկսեց ենթարկվել Ֆրանսիայի ռազմախուժմանը։ Կարճ ժամանակահատվածում ֆրանսիացիները գրավեցին Կիլիկիան։
1919 թվականի հունիսին ակտիվ ռազմական գործողություններ սկսվեցին Փոքր Ասիայում և Թրակիայում։ Հունաստանի բանակը օգտվելով այն հանգամանքից, որ Մուստաֆա Քեմալ Աթաթուրքը սկսել է ձևավորել Թուրքիայի ազատագրական բանակը սկսեց սահուն կերպով գրավել նոր տարածքներ և ամրագրելով իր սահմանները սպասել պատերազմի ավարտին։ Արևելքում Թուրքիայի համար ավելի կարևոր խնդիր էր համարվում դաշնակցական կառավարության ղեկավարության ներքո գտնվող Հայաստանը, ով ստացել էր բրիտանական կառավարության աջակցությունը և օժանդակությունը։
Վերջնականապես կազմալուծված Թուրքիան ստիպված էր հաշտություն խնդրել Անտանտի երկրներից։ 1920 թվականի օգոստոսի 10-ին Ֆրանսիայի Սևր արվարձանում կնքվեց հաշտության պայմանագիր։
Ասիական Թուրքիան սեղմվում էր մինչև Արևմտյան Անատոլիայի սահմանը։ Հիջազը անկախություն էր ստանում, իսկ Եգիպտոսը, Պաղեստինը, Սիրիան ու Միջագետքը (Իրաք) Ազգերի լիգայի միջոցով, որպես ենթամանդատային տարածք, հանձնվում էին Մեծ Բրիտանիային ու Ֆրանսիային։ Սևրի հաշտության պայմանագիրը շատ առումներով հեշտացնում էր Մերձավոր Արևելքի շարունակվող շահագործումը եվրոպական տերությունների կողմից և ուղի էր հարթում լրացուցիչ վարչական, իրավաբանական, ռազմական ու տնտեսական վերահսկման համար։
Գրականություն
Կատեգորիա:Թուրքիայի պատերազմներ Կատեգորիա:Հունաստանի պատերազմներ Կատեգորիա:Հայաստանի պատերազմներ Կատեգորիա:Ռուսաստանի պատերազմներ Կատեգորիա:Աֆղանստանի պատերազմներ Կատեգորիա:Ֆրանսիայի պատերազմներ Կատեգորիա:Անգլիայի պատերազմներ Կատեգորիա:Իտալիայի պատերազմներ Կատեգորիա:Վրաստանի պատերազմներ Կատեգորիա:Օսմանյան կայսրության պատերազմներ Կատեգորիա:1920 թվականն Օսմանյան կայսրությունում Կատեգորիա:Մուսթաֆա Քեմալ Աթաթուրք Կատեգորիա:Թուրքիայի պատմություն Կատեգորիա:1922 թվականն Օսմանյան կայսրությունում Կատեգորիա:Թուրքիայի անկախության պատերազմ Կատեգորիա:Օսմանյան կայսրության պատմություն Կատեգորիա:Իտալիայի թագավորություն (1861–1946) Կատեգորիա:Հույն-թուրքական պատերազմ (1919-1922)
Վելես Ռուբիո
Արտաքին հղում
Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Սուրբ Ղազար կղզի
Սուրբ Ղազար կղզի (San Lazzaro degli Armeni, Saint Lazarus Island), փոքր կղզի Վենետիկի ծոցի մերձավոր ջրերում, հյուսիսային Իտալիա, Լիդո կղզուց անմիջապես դեպի արևմուտք։ Պատկանում է Մխիթարյան միաբանությանը, այդ միաբանության մայրավանքն է։
Ընդհանուր տեղեկություններ
Հիմնադիրների եռանդի և բարեգործության շնորհիվ, արևելագիտական ուսումնասիրությունների համար, հիմնվում է Մխիթարեան Կարգը։ Միաբանությունը հրատարակում է պատմական, բանասիրական և գրականագիտական աշխատություններ և դրանց վերաբերող նյութեր, որոնք հայտնի էին ինչպես իրենց գիտական մակարդակով և ճշգրտությամբ, այնպես և բազմալեզու հրատարակությունների գեղարվեստական արժեքով։ Տպագրատունը փակվեց 1991 թ, սակայն 18րդ դարի տպագրական մեքենան այժմ էլ կարելի է տեսնել։ Սուրբ Ղազար կղզու եկեղեցու պահոցներում կա շուրջ 150,000 անուն գիրք, ինչպես նաև 4,000 ավել հայկական ձեռագրերով, վարդապետների կողմից հավաքած և նվեր ստացած Արաբական, հնդկական և Եգիպտական արվեստի փաստաթղթերով հարուստ թանգարան։
Եկեղեցին և նրա պարտեզները, որոնք հայտնի են իրենց սիրամարգերով, կարելի է հասնել վապորետոյով (#20 Ս. Զաքարիայից, Սան Մարկո հրապարակի մոտ)։ Զբոսաշրջիկների խմբերը կարող են մասնավոր այց խնդրել համապատասխան ժամանակացույցով։ Հոգևորականներն ուղեկցում են այցելուներին և մի քանի լեզուներով ներկայացնում կղզու պատմությունը։ Սուրբ Ղազար կղզին՝ գիտնականների և ուսանողների հյուրընկալելու երկարաժամկետ ավանդույթ ունի։ Կղզում հյուրընկալվել է Լորդ Բայրոնը, ով 1816 թ. ընթացքում հայերեն էր ուսումնասիրում։ Ջորջ Բայրոնի հյուրընկալությունը հիշատակվում է մշտական ցուցադրությամբ։
Աշխարհի ամենահին բրոնզե թուրը
Իտալուհի Վիտորիա դալ Արմելինան 2017 թվականին այցելել է Սուրբ Ղազար կղզու միաբանության եկեղեցի։ Նա այդ ժամանակ Կա Ֆոսկարի համալսարանի ուսանողուհի էր և պատրաստվում էր դոկտորական թեզի պաշտպանությանը։ Վենետիկի հայկական եկեղեցում ներկայացված բրոնզե սուրը տեսնելով՝ Վիտորիա դալ Արմելինան ինտուիտիվ հասկացել է, որ այն պատկանում է բորնզե դարի սկզբին, երբ առաջին անգամ սկսել են բրոնզից սուր պատրաստել։
Հայր Սերաֆիմո Ջամորլյանը (Father Serafino Jamourlian) արխիվների ուսումնասիրությունից հետո պարզել է, որ մոտ 150 տարի առաջ սուրը Մխիթարյան միաբանության անդամ Ղևոնդ Ալիշանին է նվիրել արվեստի ստեղծագործությունների կոլեկցիոներ, ազգությամբ հայ Երվանդ Խորասարդջյանը, որը առաջատար ինժեներ-շինարար էր Օսմանյան կայսրությունում ։ Հետագայում, 1901 թվականին Ալիշանը, որը հայտնի էր որպես Հայր Լեոնցիո, մահացել է և նրա ունեցվածքը փոխանցվել է Վենետիկի հայկական եկեղեցուն ։
Մշակութային
Հովհաննես Շիրազը կղզու մասին պոեմ ունի.
Բրժետիսլավ Պոյար
Կենսագրություն
Ծնվել է 1923 թվականին, Չեխոսլովակիայի Սուշիցե (Sušice) քաղաքում։ Պոյարն իր կարիերան սկսել է 1940-ականների վերջին՝ իր «Բաս թավջութակի պատմությունը» (1949) աշխատանքով, որը հիմնված է Անտոն Չեխովի «Սիրավեպ կոնտրաբասի հետ» պատմվածքի վրա և բեմադրվել է չեխ տիկնիկային անիմատոր Իրժի Տրնկայի կողմից։ Պոյարը ծառայել է որպես տիկնիկավար իր մենթորի՝ Տրնկայի մոտ։
Պոյարը որպես ռեժիսոր և անիմատոր աշխատելու մեծ փորձ է հավաքել Չեխոսլովակիայում։ Նա ֆիլմեր է նկարահանել ինչպես խամաճիկներ օգտագործելով, այնպես էլ ավելի տարածված ստոպ-կադր անիմացիայի տեխնիկան օգտագործելով։
1960-ականների կեսերին Պոյարը գաղթել է Կանադա, որտեղ երկարատև համագործակցություն է սկսել Ազգային կինոարվեստի կառավարման հետ։ Նրա կանադական աշխատանքներն ամենահայտնիներից են և մրցանակներ են ստացել հեղինակավոր միջազգային կինոփառատոններում։ Նրա «Տեսնել թե չտեսնել» («Հոգեբանություն») ֆիլմը 1970 թվականին արժանացել է կանադական «Տարվա ֆիլմ» կինոմրցանակին ։
2000-ականների կեսերին Պոյարը վերադարձել է Չեխական կինոբիզնես՝ դառնալու լիամետրաժ անիմացիոն «Ֆիմֆարում 2» (հիմնված Յան Վերիխի (Jan Werich) պատմվածքների վրա) ֆիլմի համառեժիսորը, որն էկրան է բարձրացել 2006 թվականին։ 2007 թվականի հոկտեմբերի 8-ին Պոյարին շնորհվել Է Պրահայի 2-րդ շրջանի (Městská čast Praha 2) պատվավոր քաղաքացու կոչում ։
Պոյարը մահացել է 2012 թվականին Պրահայում՝ 89 տարեկան հասակում։
Արտաքին հղումներ
Կատեգորիա:Չեխ կինոռեժիսորներ Կատեգորիա:Չեխ մուլտիպլիկատորներ Կատեգորիա:Չեխ ռեժիսորներ
Բոլշայա Ուստյուբա
Բնակչությունը 2009 թվականին գրանցված տվյալներով կազմում էր 331 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Կուպերտինո (քաղաք, ԱՄՆ)
Կուպերտինո  (Cupertino, МФА: ), քաղաք Կալիֆոռնիայի Սանտա Կլարա շրջանում։ Գտնվում է Սան Խոսեից մոտավորապես 20կմ և Սան Ֆրանցիսկոյից 75կմ հեռավորության վրա։ Բնակչության թիվը կազմում է 61 հազար մարդ (2019) ։ Կուպերտինոն Սիլիկոնյան հովտի քաղաքներից մեկն է։
Աշխարհագրություն
Կուպերտինոն հյուսիսից սահմանակից է Սանիվեյլին, հյուսիս-արևելքից՝ Սանտա Կլարային, արևելքից և հարավ-արևելքից՝ Սան Խոսեին, հարավից՝ Սարատոգային, իսկ հարավ-արևմուտքից՝ Սանտա Կրուզ ժայռերին։ Կուպերտինոն ավելի մոտ է ժայռերին, քան Սան Ֆրանցիսկոյի ծովախորշին, որի երկայնքով հիմնականում կենտրոնացած են Սիլիկոնյան հովտի բիզնեսի սիրտը կազմող տեխնոլոգիական ընկերությունների գրասենյակները։
Ժողովրդագրություն
Պատմականորեն Կուպերտինոն (Սան Ֆրանցիսկոյի Չայնաթաունի հետ) եղել է Չինաստանից արտագաղթողների կենտրոն։ Ներկայումս ևս ասիական ծագում ունեցող բնակիչների մասնաբաժինը գերազանցում է 60%-ը։
Կրթություն
Կուպերտինոյում են գտնվում մի շարք խոշոր ՏՏ ընկերությունների գլխամասային գրասենյակները, այդ թվում՝ « Apple » և «Symantec» և այլն։ Այստեղ են գտնվում նաև Սան Ֆրանցիսկոյի ծովախորշի լավագույն դպրոցները (օրինակ՝ Monta Vista, Lynbrook, Homestead и Cupertino High)։ Առաջին երկուսը Կալիֆոռնիայի լավագույն դպրոցներից են ընդհանրապես։ Այս հանգամանքը գրավում է բարձր եկամուտ ունեցող ընտանիքներին, որոնք փորձում են լավագույն կրթություն տալ իրենց երեխաներին։
Կուպերտինոյում է գտնվում նաև Դե Անզի քոլեջը, որը պատրաստում է մոտ 22 000 ուսանողի, ինչպես նաև կորպորատիվ վերապատրաստման կենտրոն է Apple-ի աշխատակիցների համար։
Տեղանուն
Կուպերտինոն անվանվել է Արոյո Սան Խոսե դե Կուպերտինո վտակի, ներկայումս՝ Սթիվենս Քրիք գետերի պատվին։ Գետի նախկին անվանումը տրվել է իսպանացի հետախույզ Խուան Բաուտիստա դե Անսի կողմից՝ ի պատիվ Սուրբ Ջուզեպպե Կուպերտիանացու։ Սուրբն իր անունը ստացել է Իտալիայի Ապուլիա շրջանի Կուպերտինո քաղաքից։ 20-րդ դարի սկզբին Կուպերտինոն փոխարինել է նախկին անվանումը՝ Վեսթ Սայդ։
Ծանոթագրություններ
Կատեգորիա:Կալիֆոռնիայի քաղաքներ Կատեգորիա:1955 թվականին հիմնադրված բնակավայրեր Կատեգորիա:ԱՄՆ
(2942) Կորդի
(2942) Կորդի (Cordie), աստերոիդ աստերոիդների հիմնական գոտում։ Հայտնաբերվել է 1932 թվականի հունվարի 29-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,23804 ա. մ., առավելագույնը մոտենում է 1,8922 ա. մ. հեռավորության վրա և հեռանում 2,5838 ա. մ. ։ Արեգակի շուրջ մեկ ամբողջական պտույտ է կատարում 1222,93 երկրային օրվա ընթացքում, իր ուղեծրով շարժվելով միջինում 0,294376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։
Հաբեղնոց
Հաբեղնոց, գյուղ Արևմտյան Հայաստանում, Խարբերդի վիլայեթի Ակնի գավառակում ։ Գտնվում էր Ակն քաղաքից 6 կմ հարավ-արևելք, Արևմտյան Եփրատի աջ կողմում, նրա ափից 1-2 կմ հեռու, զառիթափի վրա։
Տնտեսություն
Գյուղն հայտնի է եղել իր մուգ գինով ։
Բուդի (գյուղ, Տրոստյանեցի շրջան)
2001 թվականի տվյալներով Բուդի գյուղում բնակվում էր 1 290 մարդ։ Բնակավայրը զբաղեցնում է 1,92 կմ² տարածք։ Բնակչության խտությունը կազմում էր 671,88 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր
Անմահ երգը
«Անմահ երգը» («Бессмертная песня»), 1957 թվականի խորհրդային գեղարվեստական ֆիլմ-դրամա, որն ստեղծվել է «Լենֆիլմ» կինոստուդիայում ։ Ֆիլմը նկարահանել է ռեժիսոր Մատվեյ Վոլոդարսկին։ Ֆիլմի սցենարը գրվել է գրող Վիկտոր Ավդեևի համանուն պատմվածքի հիման վրա։ Ֆիլմի նկարահանումներն անցկացվել են Սլավյանսկայա ստանիցայում (1958 թվականից՝ Կուբանի Սլավյանսկ քաղաք)։
Սյուժե
Հետագայում ֆիլմի գործողությունները տեղափոխվում են տարիներ անց, մոտավորապես այն ժամանակ, երբ ֆիլմը նկարահանվել է, այսինքն՝ 1950-ականներին։ Ստանիցայում, որտեղ սպանվել է կարմիրբանակայինը, նոր երաժշտական դպրոց են կառուցում, որը կոչվում է սպանված հերոսի անունով։
Ծանոթագրություններ
Կատեգորիա:Խորհրդային ֆիլմեր Կատեգորիա:1957 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Ալեքսանդր Շահվերդյան
Շահվերդյան Ալեքսանդր Իսահակի, հայ երաժշտագետ-պատմաբան, քննադատ, հրապարակագիր։ ՀԽՍՀ արվեստի վաստակավոր գործիչ (1945։
ՀԽՍՀ ժողովրդական նկարիչ Ռուբեն Շահվերդյանի եղբայրն է։
Ստեղծագործական գործունեություն
Շահվերդյանի քննադատական մեթոդը բնութագրվում է տրամաբանական հիմնավորվածությամբ և գաղափարագեղարվեստական կոնկրետ վերլուծությամբ։ Երաժշտագետի տեսադաշտում զգալի տեղ են գրավել Կոմիտասի արվեստի և հայ դասական ու ժամանակակից երաժշտության ուսումնասիրությունները, որոնք ընդհանուր առմամբ առանձնանում են նյութերի լայն ընդգրկումով, կշռադատված համակարգումով, պատմավերլուծական մոտեցումով։ Շահվերդյանը մասնակցել է 1939 թվականին Մոսկվայում կայացած Հայ արվեստի տասնօրյակի նախապատրաստմանը, հանդես եկել հոդվածներով, խմբագրել նոտային ժողովածուներ։ 1945 թվականին նրա խմբագրությամբ է իրականացվել Տիգրան Չուխաճյանի «Արշակ Բ» օպերայի առաջին բեմադրությունը։
Ծանոթագրություններ
Կատեգորիա:Հունիսի 22 ծնունդներ Կատեգորիա:1903 ծնունդներ Կատեգորիա:1945 մահեր Կատեգորիա:Սիղնաղ քաղաքում ծնվածներ Կատեգորիա:Մոսկվայի կոնսերվատորիայի շրջանավարտներ Կատեգորիա:Հայ երաժշտագետներ Կատեգորիա:Հայ հրապարակագիրներ Կատեգորիա:Հայ պատմաբաններ Կատեգորիա:Հայ քննադատներ
Դոբենսանդ
Դոբենսանդ (Daubensand), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 377 մարդ, բնակչության խտությունը` 97.42 մարդ/կմ²։ Բնակավայրը զբաղեցնում է 3.87 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 27 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 257 աշխատունակ (15-64 տարեկան) բնակիչ, որոնցից ակտիվ էին 192-ը, իսկ ոչ ակտիվները` 65։ Ակտիվության ցուցանիշը կազմում է 74,7 %։ 192 աշխատունակ մարդկանցից աշխատել է 182 անձ (96 տղամարդ և 86 կին)։ Գործազուրկ են եղել 10 անձ (4 տղամարդ և 6 կին)։ 65 անաշխատունակներից 18-ը եղել են աշակերտներ կամ ուսանողներ, 32-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ավստրալիայի ազգային թանգարան
Ավստարալիայի ազգային թանգարան, խոշորագույն թանգարան Ավստրալիայում։ Հիմնադրվել է 1980 թվականին։ Թանգարանում ներկայացված է ցուցադրություն՝ նվիրված Ավստրալիայի սոցիալական պատմությանը, հիմնական խնդիրներին, մարդկանց և իրադարձություններին, որոնք ձևավորել են ժամանակակից ավստրալիական ազգը։
Ընդհանուր տեղեկություններ
Ավստրալիայի ազգային թանգարանը տեղակայված է կանբեռական Էկտոն շրջանում՝ Ավստրալիական ազգային համալսարանից ոչ հեռու։ Նախկինում թանգարանի տեղում եղել է կանբեռական Թագավորական հիվանդանոցը, որը քանդվել է 1997 թվականին հուլիսի 13-ին։
Թանգարանը նվիրված է Ավստրալիայի սոցիալական պատմությանը, մասնավորապես ավստրալիացի բնիկների և Տոռեսի նեղուցի բնիկների պատմությանը և մշակույթին, ավստրալիական պետությանը և հասարակությանը 1788 թվականից հետո, մարդկանց փոխազդեցությունը շրջապատող միջավայրի հետ ։ Ընդհանուր առմամբ կան հինգ մշտական ցուցահանդեսներ` «Ավստրալիացիների առաջին պատկերասրահ» (Gallery of the First Australians),  «Հյուսված ճակատագրեր» (Tangled Destinies), «Հեռանկարները `Ավստրալիայի կարգավորումը» (Horizons: the Peopling of Australia), «Պետություն. Ավստրալիայի խորհրդանիշեր» (Nation: Symbols of Australia) և «Հավիտենություն. պատմություններ Ավստրալիայի հուզված սրտից» (Eternity: Stories From the Emotional Heart of Australia) : Անցկացվում են նաև լրացուցիչ ցուցահանդեսներ։
Պատմություն
Ավստրալիայի ազգային թանգարանի շենքը Կանբեռայում պաշտոնապես բացվել է 2001 թվականի մարտի 11-ին. Ավստրալիական Ֆեդերացիայի ստեղծման հարյուրամյակի  առիթով։ Թանգարանը ստեղծելու առաջին նախագիծը ստեղծվել է  դեռ 20-րդ դարի սկզբին, բայց համաշխարհային պատերազմների, ֆինանսական ճգնաժամերի պատճառով դրանք չիրագործվեցին։ Ավստրալիայի ազգային թանգարանի ստեղծման պաշտոնական  տարին համարվում է  1980 թվականը, երբ երկրի Խորհրդարանն  ընդունել է հատուկ  օրենք։ Այն ժամանակ էլ սկսել են հավաքել թանգարանի հավաքածուները։ 1988 թվականին Ավստրալիայի կառավարությունը որոշում ընդունեց հետաձգել Ազգային թանգարանի շենքի կառուցումը։ Միայն 1996 թվականին տեղեկություն եղավ նախագիծը վերսկսելու մասին:1997 թվականին անց է կացվել մրցույթ՝ ապագա կառույցի լավագույն դիզայնի համար։ Հաղթեց ավստրալիացի ճարտարապետ Գարվարդ Ռեխատը (Howard Raggatt):
Թանգարանի կառուցման համար ծախսվել է 155 միլիոն ավստրալիական դոլար։ Բացումից հետո այն քննադատների շրջանում ստացել է տարբեր գնահատականներ։ Օրինակ՝ Գերմանիայում  Ազգային թանգարանի ճարտարապետին մեղադրել են  բանագողության մեջ, քանի որ կառուցված շենքը նման է Բեռլինի Հրեական թանգարանին։
Ճարտարապետություն
Ավստրալիայի Ազգային թանգարանի շենքի ցուցասրահները կազմում են  6,600 մ ², կառուցվել է պոստմոդեռն ոճով։ Այն բաղկացած է մի քանի անհատական սենյակներից, միավորված իրար մեջ ինչպես փազլը՝ ստեղծելով կիսակառույց «Ավստրալիական երազանքների այգի» (Garden of Australian Dreams): Արտաքին հատվածի կառույցները ներկված են վառ  ներկերով՝ նարնջագույն, մորեգույն, բրոնզագույն, ոսկեգույն, սև և արծաթագույն գույներով, ինչը թանգարանն առանձնացնում է Կանբերրայի  մնացած շենքերից, ուր տները կառուցված են բաց դեղնավուն գույնի աղյուսներից։ Շենքը ծածկված է նաև անոդային ալյումինե պանելներով։ Նրանցից շատերը պահպանել են անգլիական բառեր, գրված Բրեյլի գրերով, օրինակ՝ «ընկեր», «ներողություն», «ներողություն խնդրեք մեր ցեղասպանության համար» (ավստրալիացի բնիկների գործածած արտահայտություն), «Աստված գիտի», «ժամանակը ցույց կտա», «սերը կույր է» ։
Թանգարանի մուտքը անցնում է մեծ դահլիճով՝ կոր պատերով, լուսամուտներով և առաստաղով։ Ըստ ճարտարապետի՝ այն ներսից նման է հսկա հանգույցի, որը խորհրդանշում է կապը ավստրալիացիների միջև ։ Մինչ Ազգային թանգարանի մուտքը սկսվում է Ուլուրու ժայռերի գիծը (Uluru line), վառ-նարնջագույն քանդակներ հանգույցների ձևով, երկայնությամբ բաշխված Էկտոնի թերակղզով ։ Թանգարանի կենտրոնական մասում Ավստրալիայի երազանքների այգին է, որը ջրի քարտեզի տեսքով հսկայական քանդակագործական կազմ է, մի փոքրիկ խոտի ծածկով և մի քանի ծառերով, որը պատկերում է Ավստրալիայի կենտրոնական մասը ճանապարհային նշաններով, դինգո ցանկապատի դիզայնով, Ավստրալիայի բնիկների անուններով, ինչպես նաև տեղական լեզուների բաշխման սահմանները։
Աղբյուրներ
Կատեգորիա:1980 հիմնադրված թանգարաններ Կատեգորիա:Ավստրալիայի թանգարաններ Կատեգորիա:Ազգային թանգարաններ
Ահմեդ Նեդջեթ Սեզեր
Ահմեդ Նեդջեթ Սեզեր (Ahmet Necdet Sezer, ), թուրք պետական և քաղաքական գործիչ։ Սեզերը եղել է Թուրքիայի տասներորդ նախագահը։ Թուրքիայի մեծ ազգային ժողովը Սեզերին ընտրել է որպես նախագահ 2000 թվականին, այն բանից հետո, երբ լրացավ նրան նախորդած Սուլեյման Դեմիրելի կառավարման ժամանակը։ 2007 թվականի օգոստոսի 28-ին նրան այդ պաշտոնում փոխարինել է Աբդուլա Գյուլը։
Կենսագրություն
Ահմեդ Նեդջեթ Սեզարը ծնվել է 1941 թվականի սեպտեմբերի 13-ին Թուրքիայի Աֆիոն- Կարահիսար քաղաքում։
1958 թվականին դպրոցն ավարտելուց հետո նա սովորել է Անկարայի համալսարանի իրավագիտության ֆակուլտետը։ Նա սկսել է իր կարիերան Անկարայում` դառնալով առաջին ատյանի դատավոր։ Զինվորական ակադեմիայում սովորելուց հետո, Սեզարը աշխատել է սկզբում որպես դատավոր, իսկ այնուհետև նաև վերահսկիչ դատավոր Անկարա բարձրագույն վերաքննիչ դատարանում։
1983 թվականի մարտին նա ընտրվել է Թուրքիայի Վերաքննիչ բարձրագույն դատարանի անդամ։ Այն բանի համար, որ Սեզերը եղել է Օրենքի բարձրագույն պալատի անդամ, նա դարձավ Սահմանադրական դատարանի անդամի երեք հնարավոր թեկնածուներից մեկը։ 1998 թվականի հունվարին, Ահմեդ Նեդջեթ Սեզերը ընտրվեց Թուրքիայի Սահմանադրական դատարանի նախագահ։
Ամուսնացած է Սեմրե Սեզերի հետ և ունի երեք երեխա։
Ահմեդ Նեդջեթ Սեզերը ընտրվել է Թուրքիայի նախագահ 2000 թվականին։ Երդմնակալության արարողությունը տեղի է ունեցել 2000 թվականի մայիսի 16-ին։
Հետաքրքրական է, որ 2014 թվականի նախագահական ընտրությունների ժամանակ, Ահմեդ Նեդջեթ Սեզերը բացահայտորեն հրաժարվեց քվեարկել` պատճառաբանելով, որ չկա այնպիսի մի թեկնածու, որի օգտին կարելի է քվեարկել ի սրտե։
Ծանոթագրություններ
Կատեգորիա:Թուրքիայի նախագահներ Կատեգորիա:Անկարայի համալսարանի շրջանավարտներ Կատեգորիա:Չերքեզական ծագմամբ թուրքեր Կատեգորիա:Անկարայի համալսարանի իրավագիտության ֆակուլտետի շրջանավարտներ Կատեգորիա:Թուրք պետական գործիչներ Կատեգորիա:Թուրքիայի քաղաքական գործիչներ
Ռուբեն Բելտրան
Կենսագրություն
Ռուբեն Բելտրանը ծնվել է Մեխիկոյում։ Ավարտել է Իբերոամերիկյան համալսարանի իրավաբանական ֆակուլտետը։ Դիվանագիտական ծառայության է անցել 1981 թվականից։ 2005 թվականից դարձել է դեսպան։ Մեքսիկայի Միացյալ Նահանգների արտաքին գործերի նախարարությունում Բելտրանը զբաղեցրել է մի շարք պաշտոններ. 2010-2012 թվականներին աշխատել է որպես Լատինական Ամերիկայի և Կարիբյան կղզիների նախարարի տեղակալ, 1997-1999 թվականներին՝ Մեքսիկայի քաղաքացիների օժանդակության, պաշտպանության վարչության գլխավոր տնօրեն, 1993-1994 թվականներին՝ իրավական հարցերով գլխավոր տնօրեն, 1991-1992 թվականներին՝ Կենտրոնական Ամերիկայի հետ համագործակցության Մեքսիկայի հանձնաժողովի տեխնիկական քարտուղար։ 2007-2010 թվականներին Նյու Յորքում գլխավորել է Մեքսիական հյուպատոսությունը, 2001-2003 թվականներին՝ Արիզոնա նահանգի Ֆինիքս քաղաքի հյուպատոսությունը ։
2013 թվականի հունվարի 14-ին ստանձնել է ՌԴ-ում Մեքսիակայի Միացյալ Նահանգների դեսպանի պաշտոնը (նստավայրը՝ Մոսկվա)։ 2013 թվականին Հայաստանի Հանրապետությունում Մեքսիկայի Միացյալ Նահանգների դեսպան Ռուբեն Ալբերտո Բելտրան Գեռերոն ՀՀ նախագահ Սերժ Սարգսյանին է հանձնել իր հավատարմագրերը ։ Պաշտոնավարել է մինչև 2016 թվականի մայիս։ 2016 թվականի հունիսի 21-ին նշանակվել է Չիլիում Մեքսիակայի Միացյալ Նահանգների դեսպան ։
Արտաքին հղումներ
Կատեգորիա:Մեքսիկացի դիվանագետներ Կատեգորիա:Մեքսիկայի քաղաքական գործիչներ
Ուոթֆորդի թանգարան
Ուոթֆորդի թանգարան (Watford Museum), Մեծ Բրիտանիայի Հարթֆորդշիր կոմսության Ուոթֆորդ քաղաքում գտնվող գավառագիտական թանգարան։ Գտնվում է Լոուեր Հայ սթրիթ փողոցում։ Բացվել է 1981 թվականին և տեղակայված է Գեորգինյան դարաշրջանի ճարտարապետության հին շենքում, որը նախկինում պատկանում էր Benskins գարեջրատանը, իսկ այժմ ունի 2-րդ դասի մշակութային ժառանգության օբյեկտի կարգավիճակ ։ Թանգարանի հավաքածուում ներառված են կերպարվեստի առարկաներ, քաղաքի և շրջանի պատմության, դրանց արդյունաբերության հետ կապված ցուցանմուշներ։ Կա նաև հատուկ ցուցադրություն՝ նվիրված Կասիոբերի կալվածքի պատմությանը ։
Պատմություն
Ուոթֆորդ Հայ սթրիթի առանձնատունը Դայսոնների ընտանիքի համար կառուցվել է շուրջ 1775 թվականին, թեև կան գրառումներ գարեջրատան մասին, որն այդ վայրում աշխատել է դեռևս 1750 թվականից։ Եռահարկ կարմիր աղյուսով տունը, որը կառուցվել է Գեորգյան դարաշրջանի նեոկլասիկ ճարտարապետական ոճով, իր ճակատամասում ունի ֆրոնտոն՝ երեք հատվածներով՝ կենտրոնական պատուհանով՝ ցլի աչքի տեսքով կենտրոնական պատուհանով և ներքևից երկու թևերով և նրա երկու կողմերում, որոնք ավելացվել են մոտավորապես 1807 թվականին։ Տան հետևում մի ժամանակ բարձր, դեղին աղյուսով Վիկտորիանական դարաշրջանի շենքեր են եղել, չնայած հետագայում դրանք քանդվել են ։
1867 թվականին տունը գնել է Ջոզեֆ Բեսկինը, որից հետո այստեղ կրկին եղել է գարեջրատուն, մինչև այն ձեռք չի բերել ind Coope ընկերությունը 1957 թվականին։ Առանձնատունն ավելի ուշ վերածվել է գրասենյակների։ Անգլիական ժառանգության կազմակերպության կողմից 1952 թվականին այն ընդգրկվել է երկրորդ կարգի մշակութային ժառանգությունների ցուցակում ։ 1981 թվականին այն դարձել է Ուոթֆորդի թանգարանի տեղը և պաշտոնապես բացվել 1981 թվականի մարտի 14-ին՝ դերասան և կատակերգու Թերի Սքոթի կողմից, որը ծնվել է Ուոթֆորդում ։
2011 թվականին թանգարանը նշել է իր 30-ամյակը ։
Էքսպոզիցիա
Թանգարանում պահվում է կերպարվեստի զգալի հավաքածու, որն իր մեջ ներառում է Կասիոբերի կալվածքների հավաքածուն։ Ցուցահանդեսում ներկայացված են աշխատանքներ, որոնք նախկինում պատկանում էին Էսեքսի կոմսի հավաքածուին. Ջոն Վութոնի «Տեսարան Կասիոբերի այգուց», Ուիլյամ Թըրների «Տեսարան Կասիոբերի ապարանքի հարավարևմուտքից», Չարլզ Վիքերսի «Գեյթս Կասիոբերի այգին» և Ուիլյամ Հենրի Հանթի 1831 թվականի «Կասիոբերի տան ձմեռային ճաշասենյակը» ։
Թանգարանում տեղ են գտել նաև Էսեքսի մի շարք կոմսերի դիմանկարները ։
Թանգարանում ներկայացված արվեստի մյուս գործերի թվում են հոլանդական և ֆլամանդական գեղանկարչության դպրոցների յուղանկարները. դրանք են Ադամ Ֆրանսուա վան դեր Մեյլենի, Կլաես Մոլեների, Փիթեր Նեֆս ավագի, Ադրիան վան Օստադեի, ինչպես նաև Թյորների, Պիտեր Լելիի, Ռոնալդ Պոուպի և Ջոշուա Ռեյնոլդսի ստեղծագործությունները ։ Արվեստի գործերի հավաքածուի մի շարք ձեռքբերումներ կատարվել են Մեծ Բրիտանիայի արվեստի հիմնադրամի շնորհիվ։ Դրանք Հենրի Էդրիջի, սըր Հուբերտ ֆոն Հերկոմերի, Ուիլյամ Հենրի Հանթի և Ջոն Վութոնի կտավներն են, ինչպես նաև Ուիլյամ Բլեյքի հավաքածուն, որը կազմված է իր «Եհվա» գրքի 21 նկարազարդումներից ։
Թանգարանում կան մի շարք ցուցանմուշներ, որոնք նվիրված են Ուոթֆորդ Ջանկշենի երկաթուղային կայարանի պատմությանը, իսկ Ուոթֆորդի ֆուտբոլային ակումբի պատմությանը նվիրված փոքրիկ պատկերասրահը ներառում է սպորտային իրեր և ֆուտբոլային ակումբի գույներով բեմական կոստյում, որը կրել է Էլթոն Ջոնը ։
Թանգարանում պահվում են նաև Ուոթֆորդի քաղաքացիների, քաղաքային խորհրդի անդամների, տեղական ազնվականության և բիզնեսի ներկայացուցիչների հետ կապված փաստաթղթերի, տպագիր էֆեմերների, լուսանկարների և օրագրերի հավաքածուն ։
Ծանոթագրություններ
Կատեգորիա:1981 հիմնադրված թանգարաններ
Հեդալի ստավկիրկա
Հեդալի ստավկիրկա կամ Հեդալի հիմնակմախքային եկեղեցի (Heddal stavkirke), ներկայումս պահպանված հիմնակմախքային եկեղեցիներից ամենամեծը։ Կառուցման հստակ տարեթիվը հայտնի չէ, համենայն դեպս եկեղեցին կառուցվել է 13-րդ դարասկզբին։ Եկեղեցում պահպանվել են ռունական մակագրություններ, որոնք հաղորդում են, որ 1242 թվականին եկեղեցին օծվել է կույս Մարիամի անունով ։
Մինչ 1537 թվականը եկեղեցին կաթոլիկական էր, ներկայումս այն լյութերական է։ Ժամերգությունները կատարվում են շաբաթը մեկ, կիրակի օրերին։ Սակայն այցելուների համար մուտքն ազատ է ամեն օր։
Ճարտարապետություն
Շինարարության ժամանակ օգտագործվել է բարձրորակ փայտ, այնպես որ եկեղեցու շենքը մինչև այժմ էլ պարունակում է 13-րդ դարում շինարարության փայտի մեկ երրորդը։ Արտաքինից եկեղեցին պատված է կուպրով, որը պարբերաբար թարմացվում է։ Վերջինս կատարում են փորձառու ալպինիստները։
Եկեղեցին բազմիցս վերակառուցվել և վերանորոգվել է։ Վերջին խոշոր հիմնանորոգումը եղել է 1952-1954 թվականներին, երբ տաճարին վերադարձրին որքան հնարավոր է նախնական տեսքը։ Ներքին հարդարանը նույնպես բազմիցս փոփոխվել է։ Խորանը ստեղծվել է 1667 թվականին անհայտ նկարչի կողմից, որմնանկարները կատարվել են 1668 թվականին, մասամբ բաց են 1300 թվականի որմնանկարները։
Մինչ 1850 թվականը եկեղեցին ուներ զանգեր, հետագայում դրանք տեղափոխվեցին հատուկ ստեղծված զանգակատուն։ Պահպանված ամենահին զանգն արտադրվել է 1647 թվականին, Ամստերդամում։
Լեգենդ
Գոյություն ունի հայտնի մի լեգենդ, որի համաձայն, Հեդալի եկեղեցին կառուցել են տեղի 5 արհեստավարժ ֆերմեր 3 օրվա ընթացքում։
Լեգենդի ևս մեկ տարբերակ պատմում է, որ մի օր տեղի ֆերմերը հանդիպել է մի օտակարանի․ ով համաձայնել է 3 օրվա ընթացքում Հեդալում կառուցել նոր եկեցեցի։ Ֆերմերը պետք է կա՛մ վճարեր իր հոգով, կա՛մ կառուցողին երկնքից բերեր արևն ու լուսինը, կա՛մ կռահեր օտարականի անունը։ Երրորդ տարբերակը ֆերմերին ավելի պարզ թվաց, և իսկապես, փորձելով պարզել օտարի անունը նա թափառեց շրջակայքում, և լսեց կնոջ գեղեցիկ մի երգ, որտեղ օտարականին Ֆինն (Finn) էին կոչում․
Արտաքին հղումներ
Կատեգորիա:Նորվեգիայի լյութերական եկեղեցիներ Կատեգորիա:Նորվեգիայի հիմնակմախքային եկեղեցիներ
Աստերոիդների ցանկ (315301-315400)
Աստերոիդների ցանկ (315201-315300) * Աստերոիդների ցանկ * Աստերոիդների ցանկ (315401-315500)
Պիեռ Բերթլո
Պիեռ Էժեն Մարսելեն Բերթլո (Pierre Eugène Marcellin Berthelot, ), ֆրանսիացի քիմիկոս, հասարակական գործիչ ։
Կենսագրություն
Պիեռ Բերթլոն ծնվել է Փարիզում, բժշկի ընտանիքում։ Պիեռ Բերթլոն սկզբում սովորել է Փարիզի համալսարանում, սակայն դասախոսների պատճառով փոխել է մասնագիտությունը և դարձել քիմիկոս։ Փարիզի ԳԱ անդամ (1864 թվականից) և անփոփոխ քարտուղարը (1889 թվականից), Պետերբուրգի ԳԱ թղթանդամ (1876 թվականից) ։ Ֆրանսիայի լուսավորության (1886–1887 թվականներին) և արտաքին գործերի (1895–1896 թվականներին) մինիստր։ Քիմիայի պրոֆեսոր Փարիզի բարձրագույն դեղագործական դպրոցում (1859 թվականից) և Քոլեջ դե Ֆրանսում (1865 թվականից)։
Գիտական աշխատանք
Սինթեզել է օրգանական բազմաթիվ միացություններ։ Գլիցերինի և ճարպաթթուների փոխազդմամբ ստացել է (1853–1854 թվականներին) ճարպեր՝ ապացուցելով դրանց սինթեզի հնարավորությունը։ Պիեռ Բերթլոն միաժամանակ պարզել է, որ գլիցերինը եռատոմ սպիրտ է։ Նրա այս աշխատանքները վերջնականապես խարխլեցին վիտալիզմի մասին եղած պատկերացումները։ Սկզբունքային նշանակություն ուներ աՏ04-ի առկայությամբ էթիլալկոհոլի սինթեզումը էթիլենի հիդրատացմամբ (1855 թվականից), մինչ այդ այն ստանում էին միայն շաքարային նյութերի խմորումից։ Պիեռ Բերթլոն առաջինն է սինթեզել մեթանը (1858 թվականից), էթանը, ացետիլենը (1860 թվականից), բենզոլը (1866 թվականից), նավթալինը, մրջնաթթուն են։ 1867 թվականին առաջարկել է օրգանական միացությունները յոդաջրածնով վերականգնելու ընդհանուր եղանակ։ Պիեռ Բերթլոն թերմոքիմիայի հիմնադիրներից է։ Քիմիայում մտցրել է «էքսոթերմիկ և էնդոթերմիկ ռեակցիաներ» հասկացությունները։ Պարզել է ածխածնի, ազոտի, ջրածնի և այլ տարրերի նշանակությունը բույսերի համար։ 1885–1893 թվականներին հրատարակել է հին հունական, արևմտաեվրոպական (լատիներեն), սիրիական և արաբական ալքիմիական ձեռագրեր՝ թարգմանություններով և մեկնաբանություններով։ Պիեռ Բերթլոն երկար ժամանակ ժխտում էր ատոմամոլեկուլային ուսմունքը, քիմիական կառուցվածքի տեսությունը, պարբերական օրենքը, էլեկտրոլիտիկ դիսոցման տեսությունը։ Սակայն կյանքի վերջին տարիներին հրաժարվել է իր հայացքներից և ընդունել այդ առաջավոր գաղափարները։
Գրականություն
Կատեգորիա:Ֆրանսիացի գիտնականներ Կատեգորիա:Ֆրանսիացի քիմիկոսներ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի հասարակական գործիչներ Կատեգորիա:Ֆրանսիացի մանկավարժներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ֆրանսիական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Բրադլիի շրջան (Արկանզաս)
Բրադլ (Bradley County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.686 կմ² է, բնակչությունը՝ 11.508 մարդ (2007 թ. տվյալներով)։ Շրջկենտրոնն է Ուորեն բնակավայրը։ Կազմավորվել է 1840 թ.։
Արտաքին հղում
Կատեգորիա:Արկանզասի շրջաններ
Հաջի-Ֆաթմա
Հաջի-Ֆաթմա, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Մտնում էր Քեբանի գավառակի կազմում։ Գտնվում էր Հին Մալաթիա քաղաքից 39-40 կմ հյուսիս-արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Նեչաևկա (գյուղ, Բուրինի շրջան)
Նեչաևկա (Нечаївка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Նեչաևկա գյուղում բնակվում էր 255 մարդ։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր
Պլուբալե (կանտոն)
Պլուբալե (Ploubalay), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 9736 մարդ էր։ Կանտոնի համարը 2237 է։ Կանտոնում կա 8 կոմունա։
Արտաքին հղումներ
Կատեգորիա:Ֆրանսիայի կանտոններ
Ալիսա Կամպանելա
Ներկայումս Կամպանելան ոճային և ճանապարհորդական բլոգեր է ։
Վաղ և անձնական կյանք
Կամպանելան ծնվել է 1990 թվականի մարտի 21-ին Նյու Բրունսվիկում (Նյու Ջերսի)։ Մեծացել է Մանալապանում և սովորել Ֆրիհոլդ Թաունշիփի ավագ դպրոցում։ 17 տարեկանում սովորել է Նյու Յորքի դրամատիկական արվեստի կոնսերվատորիայում, որտեղ ուսումնասիրել է դերասանություն կինոյի և հեռուստատեսության համար։ Նա նաև սովորել է Խոհարարական կրթության ինստիտուտում։
Հայրն ունի իտալական ծագում (Նեապոլից է), իսկ մայրը՝ դանիական և գերմանական։ Մայրական պապը ներգաղթել է Հելսինգյորից ։
Միսս դեռահաս ԱՄՆ
2006 թվականի հոկտեմբերին Կամպանելան ճանաչվեց Միսս Նյու Ջերսի դեռահաս ԱՄՆ 2007 և ներկայացրեց իր նահանգը Միսս դեռահաս ԱՄՆ 2007-ում և հաղթող ճանաչվեց։ 2007 թվականի օգոստոսին այն ուղիղ եթերով հեռարձակվեց Կալիֆոռնիայի Փասադենա քաղաքից ։ Ներկայումս նա ամենաբարձր տեղն է զբաղեցնում Նյու Ջերսիի Միսս դեռահաս ԱՄՆ մրցույթի տիտղոսակիրների շարքում։ Նա Նյու Ջերսիի ամենահաջողակ մասնակիցն էր, որն առաջին տեղն էր զբաղեցրել Միսս դեռահաս ԱՄՆ-ում և հետագայում հաղթել Միսս ԱՄՆ մրցույթում (չնայած նա ներկայացնում էր Կալիֆոռնիան)։
Միսս ԱՄՆ
Կամպանելան 2 անգամ մասնակցել է Միսս Նյու Ջերսի ԱՄՆ մրցույթին՝ 2008 և 2009 թվականներին։ Վերջինի ժամանակ զբաղեցրել է 15-րդ հորիզոնականը։
2010 թվականի նոյեմբերի 21-ին մասնակցել է Միսս Կալիֆոռնիա ԱՄՆ մրցույթին և արժանացել այդ կոչմանը։ Նա Շաունա Գամբիլիից հետո (1998) եղել է Կալիֆոռնիայի առաջին ներկայացուցիչը Միսս դեռահաս ԱՄՆ մրցույթում ։ Միսս ԱՄՆ-ի տիտղոսը նվաճել է մեծ դժվարությամբ ։
2011 թվականին հունիսի 19-ին արժանացել է Միսս ԱՄՆ տիտղոսին Նևադայի Լաս Վեգաս քաղաքում։ Նա երկրորդ կարմրահերն է (թեև նա բնականից շիկահեր է) և առաջինը Միսս դեռահաս ԱՄՆ տիտղոսակիրներից, որն արժանացել է Միսս ԱՄՆ տիտղոսին։ Նրա քույր տիտղոսակիրներն էին Դանիել Դոթին Տեխասից և Լեյլա Լոպեսը Անգոլայից։
2011 թվականի հուլիսին Կամպանելան մասնակցել է Միսս դեռահաս ԱՄՆ մրցույթին Բահամներում ։ Նա նաև մեկնել է Լոս Անջելես՝ ներկա գտնվելու «Կապիտան Ամերիկա․ Առաջին վրիժառուն» ֆիլմի պրեմիերային ։
2011 թվականի հոկտեմբերին Կամպանելան մեկնել է Չիկագո՝ ի պաշտպանություն «USO» կազմակերպության նախագծերի։ Նա նաև մեկնել է Բոստոն՝ «Susan G. Komen for the Cure» կազմակերպության հետ աջակցելու կրծքագեղձի քաղցկեղի իրազեկման բարձրացման մեկ ամսյակին ։
2011 թվականի նոյեմբերին Կամպանելան նահանգի մի քանի տիտղոսակիրների հետ մեկնել է Բահամյան Կղզիներ՝ մասնակցելու Միսս ԱՄՆ 2012 մրցույթի մասին «Battle 4 Atlantis» բասկետբոլի մրցաշարին։ 2011 թվականի դեկտեմբերին՝ նախքան «Five Star Diamond» մրցանակաբաշխության համար Կանն և Մոնակո մեկնելը, նա եղել է Պենսակոլայում։ Կամպանելան վերադարձել է Լոս Անջելես՝ մասնակցելու «First Annual American Giving Awards»-ին, որից հետո մեկնել է Հյուսիսային Կարոլինա՝ մասնակցելու «Tribute to the Troops» միջոցառմանը ։
2012 թվականին ևս Կամպանելան մասնակցել է մի շարք միջոցառումների ։ 2012 թվականի հունիսի 3-ին Լաս Վեգասում Կամպանելան թագադրել է Օլիվիա Կապլո՝ որպես իր հաջորդի, որը ի վերջո նվաճեց Միսս Տիեզերք կոչումը։
Իր տիտղոսը կրելու ընթացքում Կամպանելան իրականացրել է մի շարք ուղևորություններ Միացյալ Նահանգներում և բազմաթիվ ելույթներ է ունեցել Նյու Յորքում։ Նա նաև ճանապարհորդել է դեպի Կանն, Մոնակո, Բրազիլիա, Գերմանիա, Կանադա և Բահամյան Կղզիներ։
Միսս Տիեզերք
Որպես Միսս ԱՄՆ 2011՝ Կամպանելան 2011 թվականի օգոստոսի 19-սեպտեմբերի 12-ը Բրազիլիայի Սան Պաուլո քաղաքում մասնակցել է Միսս Տիեզերք 2011-ին և ընդգրկվել լավագույն 16 մասնակիցների շարքում ։
Այլ գործունեություն
Կամպանելան մոդելային գործունեությամբ սկսել է զբաղվել 16 տարեկանից Նյու Յորքում և հայտնվել է «Մերի Քլեր», «Allure», «InStyle», «Elle» և «Women's Health» ամսագրերում։ Որպես մոդել հանդես է եկել «Շերրի Հիլլ»-ի, «Aloxxi International»-ի, «Conair»-ի համար։ 2010, 2011 և 2012 թվականներին Նյու Յորքում Կամպանելան հանդես է եկել «Mercedes Benz Fashion Week»-ում։ 2012 թվականին Կամպանելան մասնակցել է «Old Navy» ընկերության «Bold is the New Black» միջոցառմանը ։
2012 թվականի հունվարին նա «Food Network reality series Rachael vs. Guy: Celebrity Cook-Off»-ին մասնակցող ութ հայտնի անձանցից մեկն էր։ Նա դուրս է մնացել մրցույթի 2-րդ շաբաթից ։
Ներկայումս Կամպանելան վարում է «The A List» անունով ոճի և ճանապարհորդության մասին բլոգ ։
Արտաքին հղումներ
Կատեգորիա:Ամերիկացի մոդելներ Կատեգորիա:Միսս Տիեզերք
Տվյալների մայնինգ
Տվյալների մայնինգը կամ տվյալների հետազոտումը օրինաչափությունների հայտնաբերման գործընթացն է մեծ տվյալների ամբողջության մեջ, որը ներառում է մեքենայական ուսուցման, տվյալների բազայի համակարգերի և վիճակագրության մեթոդներ։ Տվյալների հետազոտումը համակարգչային գիտության և վիճակագրության միջդիսցիպլինար ենթաճյուղ է, որի նպատակն է ՙՙխելացի՚՚ մեթոդներով տվյալների ամբողջությունից տեղեկատվության ստացումն ու վերափոխումը հասկանալի կառուցվածքի՝ հետագա օգտագործման համար   ։ Տվյալների հետազոտումը «տվյալների բազայում գիտելիքների հայտնաբերման» գործընթացի՝ KDD-ի վերլուծության քայլն է ։ Բացի վերլուծությունից, այն ներառում է նաև տվյալների բազայի և տվյալների կառավարման ասպեկտներ, տվյալների նախնական վերամշակում, մոդելի և եզրակացության նկատառումներ, հետաքրքրության չափումներ, բարդությունների նկատառումներ, կառուցվածքի հետագա վերամշակում, վիզուալացում և առցանց թարմացում։
Տվյալների հետազոտման նպատակը մեծ քանակությամբ տվյալներից օրինաչափությունների և տեղեկատվության դուրսբերումն է ։ Այն նաև կիրառվում է լայնածավալ տվյալների կամ տեղեկատվության մշակման տարբեր ձևերի (հավաքում, արտահանում, պահպանում, վերլուծություն և վիճակագրություն), ինչպես նաև համակարգչային որոշումների աջակցման համակարգի (computer decision support system) կիրառման մեջ, ներառյալ արհեստական բանականության (օրինակ՝ մեքենայական ուսուցում) և բիզնեսի ռազմավարության և տեխնոլոգիաների (business intelligence) մեջ։ «''Տվյալների հետազոտում. մեքենայական ուսուցման գործիքներ և տեխնիկա Java-ով» գիրքը, որն ընդգրկում է հիմնականում մեքենայական ուսուցման մասին նյութեր, սկզբնապես պետք է անվանվեր պարզապես «Գործնական մեքենայական ուսուցում», և տվյալների հետազոտում'' տերմինը ավելացվել է միայն մարքեթինգային նպատակներով ։
Տվյալների հետազոտման իրական խնդիրը մեծ քանակությամբ տվյալների մասնակիորեն կամ ամբողջությամբ ավտոմատացված վերլուծությունն է, որպեսզի գտնենք նախկինում անհայտ, հետաքրքիր օրինաչափություններ, ինչպիսիք են տվյալների խմբերը ( կլաստներերի վերլուծություն ), անսովոր գրանցումները (անոմալիաների հայտնաբերում) և կախվածությունը։ Այս նմուշները այնուհետև կարող են դիտվել որպես մուտքային տվյալների ամփոփում և կարող են օգտագործվել հետագա վերլուծության կամ, օրինակ, մեքենայական ուսուցման և կանխատեսման վերլուծության մեջ։ Օրինակ, տվյալների հետազոտության մի քայլը կարող է տվյալները բաժանել մի քանի խմբերի, որոնք այնուհետև կարող են օգտագործվել որոշումների աջակցության համակարգի միջոցով ավելի ճշգրիտ կանխատեսումներ կատարելու համար։ Տվյալների հավաքագրումը, տվյալների նախապատրաստումը, արդյունքների մեկնաբանումը և հաշվետվությունը չեն հանդիսանում տվյալների հետազոտման մաս, բայց պատկանում են ընդհանուր KDD գործընթացին՝ որպես լրացուցիչ քայլեր։
Տվյալների վերլուծության և տվյալների հետազոտման միջև տարբերությունն այն է, որ տվյալների վերլուծությունն օգտագործվում է տվյալների բազայում մոդելների և վարկածների փորձարկման համար, օրինակ՝ շուկայավարման արշավի արդյունավետությունը վերլուծելու համար՝ անկախ տվյալների քանակությունից։ Տվյալների հետազոտումն իրականացվում է մեքենայական ուսուցման և վիճակագրական մոդելների միջոցով՝ մեծ ծավալի տվյալների թաքնված օրինաչափությունները բացահայտելու համար ։
Տվյալների աղավաղում, տվյալների ֆիշինգ և տվյալների զննում տերմինները վերաբերում են տվյալների հետազոտման մեթոդների օգտագործմանը` ավելի մեծ թվով տվյալների ընտրանքներ կազմելու համար, որոնք կարող են շատ փոքր լինել վավերության վերաբերյալ հուսալի վիճակագրական եզրակացություններ կատարելու համար։ Այնուամենայնիվ, այս մեթոդները կարող են օգտագործվել նոր վարկածներ ստեղծելու համար՝ տվյալների ավելի մեծ քանակների ստուգման համար։
Էթիմոլոգիա
1960-ական թվականներին վիճակագիրներն ու տնտեսագետները օգտագործում էին տվյալների ֆիշինգ կամ տվյալների աղավաղում տերմինները բնութագրելու համար տվյալների վերլուծությունը առանց առաջնային վարկածի, ինչը տվյալների վերլուծության վատ ձև էր համարվում։ «Տվյալների հետազոտում» տերմինը օգտագործվել է նաև տնտեսագետ Մայքլ Լոուելի կողմից 1983-ին«Տնտեսագիտական ուսումնասիրությունների ակնարկ» ամսագրում տպագրված հոդվածում ։
Ակադեմիական ոլորտում հետազոտությունները սկսվել են 1995 թվականից, երբ Մոնրեալում կայացավ տվյալների հետազոտման և գիտելիքների բացահայտման առաջին միջազգային համաժողովը ( KDD-95 ) ՝ AAAI-ի հովանավորությամբ։ Այն համանախագահում էին Ուսամա Ֆայադը և Ռամասամի Ութուրուսամին։ KDD միջազգային կոնֆերանսը դարձավ տվյալների հետազոտման առաջին խորհրդաժողովը, որին ներկացված հետազոտական փաստաթղթերից ընդունվել է 18%-ից քիչը։ Data Mining and Knowledge Discovery ամսագիրը ոլորտի առաջնահերթ հետազոտական ամսագիր է։
Ընթացքը
KDD գործընթացի հիմնական փուլերն են.
Բոլշայա Չերնավա (գյուղ, Կրասնոզորենսկի շրջան)
Բոլշայա Չերնավա (Большая Чернава), գյուղ Ռուսաստանի Օրյոլի մարզի Կրասնոզորենսկի շրջանի կազմում։
Տվյալների մայնինգ
Ընթացքը
Գոյություն ունեն նաև այլ բաժանումներ, օրինակ՝ CRISP-DM, որը սահմանում է վեց փուլ.
Կա նաև ավելի պարզեցված տարբերակը՝ (1) նախնական վերամշակում, (2) տվյալների հետազոտում և (3) արդյունքների վավերացումը։
Բոլշայա Չերնավա (գյուղ, Կրասնոզորենսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Օրյոլի մարզի Կրասնոզորենսկի շրջանի բնակավայրեր
Տվյալների մայնինգ
Ընթացքը
2002, 2004, 2007 և 2014 թվականներին անցկացված հարցումները ցույց են տվել, որ CRISP-DM մեթոդաբանությունը ամենաշատ օգտագործվողն է ։ Այս հարցումներում նշված տարբերակներից մեկը SEMMA- ն էր։ Այնուամենայնիվ, CRISP-DM օգտագործողների թիվը 3-4 անգամ ավելի շատ է։ Հետազոտողների մի քանի թիմեր հրապարակել են տվյալների հետազոտման գործընթացների մոդելների մասին ակնարկներ, իսկ Ազևեդոն և Սանտոսը 2008թ.-ին կատարել են CRISP-DM-ի և SEMMA-ի համեմատությունը։
Նախնական վերամշակում
Նախքան տվյալների հետազոտման ալգորիթմների օգտագործումը անհրաժեշտ է հավաքել նպատակային օգտագործման տվյալներ։ Քանի որ տվյալների հետազոտումը կարող է բացահայտել միայն տվյալներում առկա օրինաչափությունները, նպատակային օգտագործման տվյալները պետք է լինեն բավականաչափ մեծ, որպեսզի պարունակեն այդ օրինաչափությունները, և միևնույն ժամանակ հակիրճ, որպեսզի հետազոտումը կատարվի խելամիտ ժամկետներում։ Տվյալների հիմնական աղբյուրը տվյալների պահեստն է։ Տվյալների հետազոտումից առաջ դրանց նախամշակումը անհրաժեշտ է բազմափոփոխական տվյալների վերլուծության համար։ Նպատակային տվյալներն այնուհետև մաքրվում են։ Տվյալների մաքրումը հեռացնում է աղմուկ և/կամ բացակայող տվյալներ պարունակող դիտարկումները։
Տվյալների հետազոտում/մայնինգ
Տվյալների հետազոտումը ներառում է վեց հիմնական քայլ.